CELEX: 62008CN0204
Language: mt
Date: 2008-05-19 00:00:00
Title: Kawża C-204/08: Talba għal deċiżjoni preliminari magħmula mill-Bundesgerichtshof (il-Ġermanja) fid- 19 ta' Mejju 2008 — Peter Rehder vs Air Baltic Corporation

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/11
            
         Talba għal deċiżjoni preliminari magħmula mill-Bundesgerichtshof (il-Ġermanja) fid-19 ta' Mejju 2008 — Peter Rehder vs Air Baltic Corporation
   (Kawża C-204/08)
   (2008/C 197/18)
   Lingwa tal-kawża: Il-Ġermaniż
   Qorti tar-rinviju
   Bundesgerichtshof
   Partijiet fil-kawża prinċipali
   
      Rikorrent: Peter Rehder
   
      Konvenuta: Air Baltic Corporation
   Domandi preliminari
   
               1)
            
            
               It-tieni inċiż ta' l-Artikolu 5(1)(b) tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (1), għandu jiġi interpretat fis-sens li hemm lok, anki fil-każ ta' vjaġġi bl-ajru minn Stat Membru tal-Komunità għal Stat Membru ieħor tal-Komunità, li jiġi kkunsidrat li jeżiti post ta' eżekuzzjoni wieħed għas-servizzi kollha li jirriżultaw mill-kuntratt u li dan jinstab fil-post tas-servizz prinċipali li għandu jiġi ddeterminat skond kriterji ekonomiċi?
            
         
               2)
            
            
               Jekk għandu jiġi ddeterminat post ta' eżekuzzjoni wieħed: liema huma l-kriterji rilevanti għal tali determinazzjoni; il-post ta' eżekuzzjoni wieħed għandu jiġi evalwat, b'mod partikolari, skond il-post tat-tluq jew il-post tal-wasla ta' l-ajruplan?
            
         
      (1)  ĠU 2001 L 12, p. 1.